Kontaktné centrá Prievidza a Nováky Vás v rámci národného projektu Podpora zamestnateľnosti v regióne horná Nitra pozývajú na podujatie zamerané na zachovávanie baníckych tradícii, ktoré sa uskutoční počas Baníckeho jarmoku v Prievidzi v spolupráci s Hornonitrianskym baníckym spolkom.
Pripravený je tradičný program – slávnostný šachtág, čo je osobitý druh regulovanej baníckej zábavy. Toto pomenovanie má akademický pôvod. Vzniklo na pôde banskoštiavnickej Baníckej akadémie, prvej na svete, ktorú založila v roku 1762 cisárovná Mária Terézia. Podujatie bolo vlastne zavŕšením prijímania prvoročiakov, študentov prvého ročníka do baníckeho stavu.
Ďalšie infomácie o podujatí nájdete na nasledovnom odkaze: https://myhornanitra.sme.sk/c/22996704/pozvanka-na-podujatie-sachtag.html